Մեր յայտագիրը սկսաւ ՀԲԸՄ սկաուտներու կատարած դրօշակի հանդէսով, որուն յաջորդեց Հայաստանի օրհներգի միասնական կատարումը: Ապա հայերէնի ուսուցիչ պարոն Նորայր Տատուրեանը հայ ազգի առաջին անկախութեան՝ Հայկի ազատատենչ կռիւի օրինակը վկայակոչելով, աշակերներուն ցոյց տուաւ, թէ անկախութիւնը հայուն տրուած պարգեւ մը չէ, այլ՝ ազգի ծիներու մէջն է ան ու ինքնութեան առանցքը: Այս խօսքերէն ետք, յաջորդաբար անգլերէն եւ հայերէն յօդուածներ ընթերցեցին Նիքոլ Կարապետեանն ու Ալեք Պապիկեանը: Անոնք անկախ Հայաստանը եւ անոր նուաճումները նկարագրեցին: